**IEDVESMAS LĒCIENS –**

**Erasmus Plus KA 1 projekta iecere talantu pilsētai – 2023/24**

Projektu "Iedvesmas lēciens " realizē Kultūras un izglītības studija Talantu pilsēta sadarbībā ar apmācību organizatoriem no Turcijas (mācības Ungārijā), Itālijas un Francijas. Apmācībās piedalās biedrības pieaugušo izglītotāji, treneri un pasniedzēji, kuri plānoto mobilitāšu ietvaros apgūst jaunas kompetences, zināšanas un iemaņas pieaugušo izglītībā.

Projekts „Iedvesmas lēciens” izstrādāts, lai Kultūras un izglītības studijas Talantu pilsētas pasniedzēji gūtu iedvesmu un izrāvienu, izglītojot Latvijas pieaugušo dalībnieku auditoriju mākslas, radošuma un literatūras apguves jomā.

Projektā plānotas 6 mobilitātes 3 lokācijas vietās – Itālijā, Francijā un Ungārijā.

Pasniedzēji apgūs jaunumus pat Eiropas mērogā – grāmatu reklāmkadru jeb treileru veidošanu , jūgendstila arhitektūras iedvesmu kultūras programmu papildināšanai , kā arī jaunas pieejas mākslas izglītības izvērtēšanā.

Šīs zināšanas noderēs gan mākslas un kultūras, gan valodu pasniedzējiem. Biedrības kompetences un mācību programmas pamatjomās - izglītībā un kultūrā, tiks papildināta ar zināšanām un elementiem par arhitektūru, grāmatu reklāmām lasītprasmes veicināšanai, ka arī mākslas izglītības novērtēšanu.

Jauniegūtās zināšanas tiks iekļautas jau esošajās programmās.

Projekts nodrošinās organizāciju ar motivētiem, radošiem un inovatīviem pasniedzējiem. Tiks apgūtas jaunas konkrētas neformālās metodes.

Dalībnieku zināšanas tiks izmantotas organizācijas attīstības plāna īstenošanai un Eiropas dimensijas īstenošanai. Dalībnieki aktīvi dalīsies savā pieredzē ar kolēģiem un visām ieinteresētajām pusēm, izmantojot medijus un sociālās platformas - Draugiem.lv, Facebook, Twitter, kā arī organizācijas mājas lapā: www.talantupilseta.lv .

Ilgtermiņā biedrība "Kultūras un izglītības studija "Talantu pilsēta"" spēs veiksmīgi piedalīties starptautiskos partnerības projektos un darboties neformālās pieaugušo izglītības jomā visā Latvijā.

Projekts būs jauns iedvesmas lēciens pieaugušo izglītībā.